b'\n_START_ARTICLE_\nSafari Reli\n_START_PARAGRAPH_\nSafari Reli je reli utrka koj se odr\xc5\xbeavala u razli\xc4\x8ditim dr\xc5\xbeavama isto\xc4\x8dne Afrike, naj\xc4\x8de\xc5\xa1\xc4\x87e u Keniji, te se smatra najte\xc5\xbeom reli utrkom na svijetu._NEWLINE_Prva utrka je odr\xc5\xbeana od 27. svibnja do 1. lipnja 1953. u \xc4\x8dast krunidbe engleske kraljice Elizabete II., pod nazivom Isto\xc4\x8dnoafri\xc4\x8dki krunidbeni Safari Reli, a odr\xc5\xbeala se u Keniji, Ugandi i Tanganjiki (dana\xc5\xa1nja Tanzanija)._NEWLINE_Godine 1960. utrka je promijenila ime u Isto\xc4\x8dnoafri\xc4\x8dki Safari Reli, a od 1974. se naziva Safari Reli. Utrka je bila dio Svjetskog prvenstva u reliju dugi niz godina, od po\xc4\x8detka 1973. sve do sezone 2003. kada se zbog nedostatka financija odustalo od organizacije. Od 2003. Safari Reli dio je Afri\xc4\x8dkog prvenstva u reliju koje organizira FIA._NEWLINE_Najuspje\xc5\xa1niji voza\xc4\x8d bio je lokalni voza\xc4\x8d Shekhar Mehta sa ukupno pet pobjeda (1973, 1979\xe2\x80\x931982).'